
INVITAȚIE PARTICIPARE LA ACHIZIȚIA PUBLICĂ DE
“ SERVICII DE DEZINSECȚIE, DERATIZARE
 ȘI DEZINFECȚIE anul 2022”

 Către,
          .....................................................................

            Va invitam sa depuneti oferta dumneavoastra, conform cerintelor de mai jos, până la data ............................................. ora 12:00, direct (prin posta sau e-mail: achizitiibrad@yahoo.com) la sediul UAT - Municipiul Brad, str. Independentei, nr.2, Brad, Județul Huneodara, cod 335200 și în SEAP. 
           

I. PREZENTAREA GENERALA 

Beneficiarul : 
UNITATEA ADMINISTRATIV TERITORIALĂ – MUNICIPIUL BRAD
 
          Organizatorul procedurii de achizitie: 
UNITATEA ADMINISTRATIV TERITORIALĂ – MUNICIPIUL BRAD
Adresa: str. Independenţei, nr. 2, Brad, judetul Hunedoara, cod postal 335200, Romania, cod de inregistrare fiscala 4374962 
Nr. telefon : 0254/612665 
Nr. fax: 0254/612669 

           Obiectul achizitiei:  
          Obiectul principal al contractului este  prestarea SERVICIILOR DE DEZINSECȚIE, DERATIZARE ȘI DEZINFECȚIE - ANUL 2022.

             Prestarea serviciilor se va face la comanda beneficiarului, în funcție de necesități. 
            Persoana responsabilă – din partea beneficiarului cu desfășurarea corespunzătoare a prestațiilor – Trifa Ioan – inspector Compartiment Protecție Civilă – 0726/334179.
           Telefon de urgență : Dispecerat : Poliția Locală 0254/612665, 0728/042512.
           
           Descrierea serviciului: serviciul constă în dezinfecţia, dezinsecţia şi deratizarea spaţiilor din incinta Primăriei municipiului Brad şi a locaţiilor aferente unităţii noastre. 
           Acţiunile de dezinfecţie şi dezinsecţie se vor efectua la interval de 3 luni şi in caz de necesitate, în funcţie de prezenţa vectorilor. 
           Acţiunile de deratizare se vor efectua la interval de 3 luni şi in caz de necesitate, în funcţie de prezenţa rozătoarelor 
           Prestatiile vor fi executate la solicitarea scrisa (care poate fi insotita si de solicitare telefonica) a responsabilului, în maximum 48 de ore de la data anunţării, câte 3 treceri în cazul operaţiunii de dezinsecţie şi 3 treceri în cazul operaţiunii de deratizare, urmând ca o prestaţie completă în fiecare obiectiv aparţinand Primăriei municipiului Brad să fie efectuată în maximum 5 zile. 
           Dacă este nevoie (în cazul apariţiei unui număr mare de rozatoare sau insecte) se vor efectua suplimentar activităţi de dezinsecţie si deratizare făra a se percepe costuri suplimentare. Acestea se vor efectua în maximum 3 zile de la data solicitării scrise (ce poate fi însotita şi de o solicitare telefonică) primite de la responsabilul de contract; 
           Prestaţiile se vor efectua de către operatori calificaţi pentru activitatea de dezinsectie, dezinfectie si deratizare, putând manipula şi utiliza produse biocide din din categoria substantelor si produselor care prezinta pericole pentru mediu, din clasa nocive (Xn), avizate de Ministerul Sănătaţii (clasificare în conformitate cu prevederile Regulamentului (CE) Nr. 1272/2008 al Parlamentului European şi al Consiliului din 16 decembrie 2008 privind clasificarea, etichetarea şi ambalarea substanţelor şi a amestecurilor, de modificare şi de abrogare a Directivelor 67/548/CEE şi 1999/45/CE, precum şi de modificare a Regulamentului (CE) nr. 1907/2006) pentru profilaxia sanitar-umana şi substante dezinfectante avizate pentru a fi folosite pe teritoriul Romaniei. 
           Actiunile de urgenta, la cerere, vor fi efectuate in cel mult 48 de ore. 
           În conformitate cu prevederile Legii nr. 51/2006 a serviciilor comunitare de utilități publice, republicată art. 1 alin. 2 lit. e, art. 29 alin. 2 alin. 8 lit. b și alin. 9, precum și ale art. 32 alin. 3, art. 49 alin. 3 , operatorul căruia i se va atribui contractul de servicii este obligat să solicite obținerea autorizației A.N.R.S.C. pentru efectuarea serviciilor menționate anterior și să obțină licența în termen de maxim 90 zile de la semnarea contractului de achiziție publică.

    	Locul de prestare a serviciilor: 
     -      Primăria Municipiului Brad și anexe (deratizare – 900 mp , dezinsecție  - 1500 mp);
      -    Casa de Cultură a Municipiului Brad (deratizare – 800 mp , dezinsecție  - 2100 mp);
     -      Centru de Agrement , Sport și Educație (deratizare – 400 mp , dezinsecție  - 1400 mp);
     -      Biblioteca Municipală (deratizare – 450 mp , dezinsecție  - 1400 mp);
     -      Cantina Socială (deratizare – 300 mp , dezinsecție  - 1.000 mp);
     -      Han Piață, Piața Agroalimentară (deratizare – 700 mp , dezinsecție  - 1.200 mp),  Piața Industrială, Piața Animală (deratizare – 500 mp , dezinsecție  - 1.000 mp);
     -   Cămine culturale : Valea Bradului, Țărățel, Mesteacăn, Ruda Brad (deratizare – 700 mp , dezinsecție  - 1.700 mp);
     -     Teren de sport Micro I (deratizare – 700 mp , dezinsecție  - 1.700 mp);
     -    Parcurile din Municipiul Brad (deratizare – 3.000 mp , dezinsecție  - 8.000 mp);
     -    Malurile apelor curgătoare aparținând Municipiului Brad (deratizare – 3.000 mp, dezinsecție  - 9.000 mp);
     -     Locuințe sociale (deratizare – 1.200 mp, dezinsecție  - 3.000 mp).
           TOTAL DERATIZARE  - 14.650 mp
           TOTAL DEZINSECȚIE, DEZINFECȚIE – 33.000 mp.

   	 Legislatia aplicabila stipulează în mod clar importanţa şi periodicitatea lucrărilor de deratizare şi dezinsecţie, precum şi consecinţele neefectuării lor. 
   	 Principalele acte normative care reglementează astfel de operaţiuni sunt: 
· Legea 101/2006 a serviciului de salubrizare a localităților,
·  O.U.G. nr. 195/2005 privind Protecţia Mediului, 
· O.G. nr. 21/30.01.2002 privind gospodărirea localităţilor urbane şi rurale,
· Ordinul nr.119/2014 pentru aprobarea Normelor de igienă și sănătate publică privind mediul de viață al populației
         Durata sau termenul limită de prestare a serviciilor: până la 31.12.2022. 
          Acţiunile se vor efectua la solicitarea beneficiarului şi în prezenţa unui reprezentant al acestuia. 

         Date despre ofertă şi modul de prezentare a acesteia: 
         Condiţii obligatorii: 
    De calificare
       	a. Cerinţele minime de calificare privind capacitatea economică şi financiară: 
- Ofertantul nu se află în nici unul din cazurile prevăzute la art. 164, art. 165 şi 167 din Legea nr. 98/2016 privind achizitiile publice; 
- Certificat constatator, eliberat de Oficiul Registrului Comerţului, în original sau copie lizibilă conformă cu originalul, valabil la data depunerii ofertelor  din care sa reiasă că ofertantul are ca obiect de activitate principal sau secundar prestarea serviciilor şi/sau producerea şi/sau comercializarea produselor solicitate. 

    	b. Cerinţele minime de calificare privind capacitatea tehnică şi/sau profesională: 
     	Prestatorul va prezenta: 
- Autorizaţia sanitar-veterinară - Unitate specializată care asigură servicii DDD conform prevederilor O.G. nr. 42/2004 privind organizarea activităţii sanitar-veterinare şi pentru siguranţa alimentelor, aprobată cu modificări şi completări prin Legea nr. 215/2004, cu modificările şi completările ulterioare; 
- Avize pentru plasarea pe piaţă a produselor biocide, în conformitate cu Ordinul ministrului sănătăţii, al ministrului mediului şi pădurilor şi al preşedintelui Autorităţii Naţionale Sanitare Veterinare şi pentru Siguranţa Alimentelor nr. 10/368/11/2010 privind aprobarea procedurii de avizare a produselor biocide care sunt plasate pe piaţă pe teritoriul României şi Ordinul ministrului sănătăţii, al ministrului mediului şi pădurilor şi al preşedintelui Autorităţii Naţionale Sanitare Veterinare şi pentru Siguranţa Alimentelor nr. 1182/12777/114/2005, ambele cu modificările şi completările ulterioare; 
- Declaraţii de conformitate pentru produsele utilizate; 
- Fişe tehnice ale produselor utilizate. 

          Oferta se va transmite până la data de ………………… prin email (în format PDF) la adresa de e-mail achizitiibrad@yahoo.com sau direct la registratura autorității contractante. 
          Ofertantul declarat câștigător are obligația de a prezenta documentele din ofertă - în original și să posteze oferta pe site-ul www.e-licitatie.ro în maximum 48 de ore de la primirea comunicării din partea beneficiarului.
           În cazul în care oferta nu este postată pe SEAP în termenul solicitat, autoritatea contractantă va considera acest fapt ca refuz şi se va adresa ofertantului clasat pe locul doi. 
           Ofertele sosite după termenul menționat mai sus nu vor fi luate în considerare. 
	OFERTA FINANCIARĂ VA CUPRINDE :
• preţul unitar exprimat în lei/mp, fără TVA, şi va include manopera şi substanţele folosite: 
· pentru servicii de dezinsectie si dezinfectie, in lei/mp fara a depasi pretul maxim de 0,75 lei/mp; 
· pentru servicii de deratizare, in lei/mp, fara a depasi pretul maxim de 0,50 lei/mp;. 

• valoarea în lei fără TVA, pentru toata suprafaţa ofertată şi pentru fiecare tip de serviciu: 
· servicii de dezinsectie si dezinfectie, pe de o parte si 
· servicii de deratizare, pe de alta parte; 

- valoarea totală exprimată în lei, fără TVA, pentru toate serviciile presate si pentru toata suprafata ofertată. 

	Limba în care trebuie redactată oferta: limba română. 
 	Modalităţile principale de finanţare şi de plată a serviciului prestat: BUGETUL LOCAL 
- Plata serviciului prestat se va efectua prin ordin de plată în termen de 30 de zile de la data inregistrarii facturii fiscale la autoritatea contractanta, in baza procesului verbal de receptie; 
- Nu se accepta plati in avans. 
	Perioada pentru care ofertantul trebuie să îşi menţină oferta valabilă: 60 de zile de la data transmiterii ofertei.

	Criteriul care va fi utilizat pentru atribuirea contractului de servicii: 
       Va fi selectată oferta care îndeplineşte/vor fi selectate ofertele care îndeplinesc toate cerinţele minimale solicitate şi care are/au prețul cel mai scăzut/serviciu. 
        Finalizarea achizitiei se va face prin intermediul catalogului electronic, ofertantul câștigător având obligația de a posta pe SEAP oferta în maximum 48 de ore, după primirea înștiințării din partea achizitorului. 

	 Valoare totală estimată a contractului este de 128.300 lei fără T.V.A. 
Notă: Ofertele a căror valoare financiară depăşeste valoarea estimată de către autoritatea contractanta, vor fi declarate inacceptabile şi respinse conform legislaţiei in vigoare privind achiziţiile publice. 

	Informatii referitoare la clauzele contractuale obligatorii 
    Urmatoarele clauze contractuale sunt obligatorii: 
	- Obiectul si pretul contractului; 
	- Durata contractului; 
	- Modalitati de plata; 
	- Sanctiuni pentru neindeplinirea culpabila a obligatiilor. 
	In cazul in care, pe parcursul indeplinirii contractului, se constata faptul ca anumite elemente ale propunerii tehnice sunt inferioare sau nu corespund cerintelor prevazute in Caietul de sarcini, prevaleaza prevederile Caietului de sarcini. 
   Urmatoarele clauze contractuale nu sunt negociabile: 
	- Obiectul si pretul contractului; 
	- Durata contractului 
	- Nu se accepta plati in avans.


                PRIMAR                                      Compartiment Achiziţii Publice
         FLORIN CAZACU                                            Trifan Florina

CAIETUL DE SARCINI
PRIVIND EFECTUAREA ACŢIUNILOR DE DEZINSECŢIE 
ŞI DERATIZARE


I. Coduri CPV 
- servicii de deratizare cod CPV 90923000-3; 
- servicii de dezinfecţie şi dezinsecţie cod CPV 90921000-9. 

II. Obiectul si scopul achizitiei 
            Prezentul caiet de sarcini stabileste conditiile de desfasurare a activitatilor specifice de deratizare, dezinsectie si dezinfectie, stabilind nivelurile de calitate si conditiile tehnice necesare functionarii acestui serviciu in conditii de eficienta si siguranta. 
             Prezentul caiet de sarcini a fost elaborat spre a servi drept documentatie tehnica si de referinta in vederea stabilirii conditiilor specifice de desfasurare a serviciilor de deratizare, dezinsectie si dezinfectie indiferent de modul de gestiune adoptat. 
             Caietul de sarcini face parte integranta din documentatia necesara desfasurarii activitatilor de deratizare, dezinsectie si dezinfectie si constituie ansamblul cerintelor tehnice de baza. 
             Prezentul caiet de sarcini contine specificatiile tehnice care definesc caracteristicile referitoare la nivelul calitativ, tehnic si de performanta, siguranta de exploatare, precum si sisteme de asigurare a calitatii, terminologia, conditiile pentru certificarea conformitatii cu standarde relevante sau altele asemenea. 
             Specificatiile tehnice se refera, de asemenea, la executarea activitatilor, la verificarea, inspectia si conditiile de receptie a lucrarilor, precum si la alte conditii ce deriva din actele normative si reglementarile in legatura cu desfasurarea activitatilor de deratizare, dezinsectie, dezinfectie si tratamente fitosanitare din cadrul serviciului de salubrizare.
             Specificatiile tehnice se refera, de asemenea, la executarea activitatilor, la verificarea, inspectia si conditiile de receptie a lucrarilor, precum si la alte conditii ce deriva din actele normative si reglementarile in legatura cu desfasurarea activitatilor de deratizare, dezinsectie, dezinfectie si tratamente fitosanitare din cadrul serviciului de salubrizare. 
             Caietul de sarcini precizeaza reglementarile obligatorii in domeniile mediului, social si al relatiilor de munca, la prevenirea si stingerea incediilor, care trebuie respectate pe parcursul prestarii serviciului/activitatii de dezinsectie, dezinfectie si deratizare si care sunt in vigoare.

III. Cerinţe generale 
	Obiectul urmărit de prezentul caiet de sarcini este acţiziţionarea de servicii de dezinfecţie, dezinseţie şi seratizare: servicii de dezinfecţie şi dezinsecţie cod CPV 90921000-9 şi servicii de deratizare cod CPV 90923000-3. 

	Criteriul de atribuire: preţul cel mai scăzut. 
	Evaluarea ofertelor se va realiza pentru fiecare locaţie/adresă în parte. Ofertantul poate depune oferta pentru toate locaţiile/adresele sau pentru una/mai multe locaţii/adrese. Ofertantul trebuie să oferteze, în mod obligatoriu, pentru toate serviciile şi pentru toată suprafaţa unei locaţii/adrese, în caz contrar oferta va fi declarată neconformă. 

IV. Durata pentru care se solicita asigurarea serviciilor 
	Serviciile vor fi prestate de la data incheierii contractului de prestari servicii pana la 31.12.2022, cu posibilitatea prelungirii prin act aditional pana la data de 31.03.2023. 

V. Necesitatea si oportunitatea efectuării serviciilor 
         Serviciile de dezinsecție, dezinfecție și deratizare sunt necesare în scopul prevenirii si eliminării apariției unor focare de infecție, a unor epidemii, boli infecțioase, daune materiale ca urmare a proliferării în sediul unității si restul obiectivelor socio - culturale, educative, servicii etc. a insectelor (țânțari, muște, gândaci de bucătărie, ploșnițe purici, furnici, căpușe etc.), rozătoarelor (șoareci si/sau șobolani), bacteriilor, germenilor microbieni specifici anumitor boli etc. 
         Serviciile solicitate trebuie sa îndeplinească cerințele privitoare la funcționalitate, eficiență, fiabilitate în conformitate cu specificațiile producătorului pentru substanțele și produsele utilizate și garantate de acesta, astfel încât acestea să îndeplinească scopul declarat anterior. Serviciile vor fi efectuate în prezența unui reprezentant al beneficiarului care va urmări ca prestatorul de servicii să acționeze cu mijloacele de intervenție, materialele, substanțele, soluțiile etc. prevăzute în contract precum și să utilizeze dozele și concentrațiile recomandate de producător.  Conformitatea substanțelor, soluțiilor, materialelor și/sau produselor utilizate de prestator este dată de faptul că acestea sunt menționate într-o fișă tehnică emisă de producător în care sa fie specificate toate caracteristicile tehnice funcționale, instrucțiuni de utilizare și eliminare, de depozitare, efecte nocive asupra populației sau mediului înconjurător precum si alte informații pe care producătorul le considera utile. 
          Modul de organizare și executare a activităților de dezinfecție, dezinsecție și deratizare trebuie să se realizeze pe baza următoarelor principii: 
- Protecția sănătății populației; 
- Responsabilitatea fată de cetățeni; 
- Conservarea și protecția mediului înconjurător; 
- Asigurarea calității și continuității serviciului; 
- Tarifarea echitabilă, corelată cu calitatea și cantitatea serviciului prestat; 
- Securitatea serviciului; 
- Dezvoltarea durabilă. 

VI. Descrierea serviciilor 
	Dezinfecţia - 3 treceri /perioadă contractată  - dacă este cazul; 
	Dezinfecţie prin mijloace chimice, de nivel înalt – pentru cabinete medicale. 
	Se va realiza distrugerea tuturor microorganismelor, cu excepţia unui număr mare de spori bacterieni. Timpul de contact necesar al substanţei chimice cu substratul tratat trebuie să fie de cel puţin 20 de minute. 
	Se poate realiza cu produse etichetate de producător şi avizate/autorizate ca dezinfectante (care conţin şi alte clase de substanţe chimice sau combinatii ale acestora) la concentraţia de utilizare la care sunt distruse toate microorganismele cu excepţia unui număr mare de spori bacterieni. Produsul utilizat va avea spectru larg de activitate: bactericid, fungicid, tuberculocid, virulicid, sporicid. 
	Substanţele chimice şi mijloacele prin care se poate realiza dezinfecţia de nivel înalt sunt: - Glutaraldehida (2%); 
		     - Peroxidul de hidrogen stabilizat (6%); 
                        - Acidul peracetic (diferite concentratii); 
                        - Hipocloritul de sodiu (5,25%). 
	Dezinfecţie prin mijloace chimice, de nivel intermediar/mediu – pentru toate încăperile. Produsul utilizat va avea concentraţia de utilizare la care se realizează distrugerea Mycobacterium tuberculosis, bacteriilor în forma vegetativă, celor mai multe virusuri şi fungi, dar nu distrugerea sporilor bacterieni. 
	Dezinfecţia va urmări distrugerea microorganismelor animale şi vegetale producătoare de boli, precum şi a germenilor microbieni, patogeni şi a bacteriilor, dacă este necesar. 
	Substanţele utilizate pentru acţiunile de dezinfecţie vor face parte din lista produselor avizate pentru profilaxia sanitar umană elaborată de Ministerul Sănătăţii. 
	Diluţia de concentrat pentru alcătuirea soluţiei de stropit se va face având în vedere recomandările producătorilor. 
	Pentru substanţele ce vor fi utilizate, prestatorul serviciului va trebui să prezinte: 
		- declaraţia de conformitate a produsului; 
		- fişa tehnică de securitate. 
	Valoarea ofertei va fi stabilita in lei/m2. 
          Dezinsecţia - 3 treceri (la interval de 3 luni)/perioadă contractată; 
	Dezinsecţia va urmări distrugerea insectelor dăunătoare şi a celor parazite (tânţari, muşte, gândaci de bucătărie, ploşniţe, purici, molii, furnici, căpuşe etc.) utilizându-se insecticide. Substanţa chimică activă ce stă la baza insecticidului va trebui să aibă un spectru larg de acţiune asupra întregii game de insecte specificate anterior. Aplicarea se va face prin pulverizare în încăperi şi spaţii închise, pe pereţi, în colţuri, pe plafoane şi pe pardoseli, utilizându-se pompe manuale sau pulverizatoare de mare presiune. 
          În încăperile în care se află aparatură tehnică, lucrările de dezinsecţie se vor realiza fără a fi afectate echipamentele. 
          Utilizarea insecticidului nu trebuie să aibă efecte negative asupra plantelor, animalelor, pereţilor sau mobilierului. 
          Lucrările se vor executa în lipsa personalului lucrător, dar în prezenţa unui reprezentant al beneficiarului, care va urmări respectarea întocmai a dozelor, concentraţiilor, precum şi utilizarea lor în spaţiile şi încăperile stabilite. 
          Substanţele utilizate pentru acţiunile de dezinsecţie vor face parte din categoria substantelor si produselor care prezinta pericole pentru mediu, din clasa nocive (Xn), avizate de Ministerul Sănătaţii. (clasificare în conformitate cu prevederile Regulamentului (CE) Nr. 1272/2008 al Parlamentului European şi al Consiliului din 16 decembrie 2008 privind clasificarea, etichetarea şi ambalarea substanţelor şi a amestecurilor, de modificare şi de abrogare a Directivelor 67/548/CEE şi 1999/45/CE, precum şi de modificare a Regulamentului (CE) nr. 1907/2006). 
             Deratizarea - 3 treceri (la interval de 3 luni)/perioadă contractată; 
             Deratizarea va urmări eliminarea prin otrăvire a rozătoarelor (şoarecilor şi/sau şobolanilor). 
             Substanţele biocide (raticide) folosite vor fi din categoria substantelor si produselor care prezinta pericole pentru mediu, din clasa nocive (Xn), avizate de Ministerul Sănătaţii (clasificare în conformitate cu prevederile Regulamentului (CE) Nr. 1272/2008 al Parlamentului European şi al Consiliului din 16 decembrie 2008 privind clasificarea, etichetarea şi ambalarea substanţelor şi a amestecurilor, de modificare şi de abrogare a Directivelor 67/548/CEE şi 1999/45/CE, precum şi de modificare a Regulamentului (CE) nr. 1907/2006). 
             Se va avea în vedere un grad de infestare ridicat cu şoareci şi şobolani. 
             Pentru substanţele raticide ce vor fi utilizate, prestatorul serviciului va trebui să prezinte: 
		- declaraţia de conformitate a produsului; 
		- fişa tehnică de securitate. 
         Valoarea ofertei va fi stabilita in lei/m2. 

VII. Perioada de garanţie a serviciilor : 60 zile.
        În perioada de garanţie, dupa repetarea tratamentului, prestatorul va suporta toate cheltuielile suplimentare pentru servicii necorespunzatoare. 

VIII. Verificarea, urmărirea și recepția lucrărilor 
         Prestatorul va desemna o persoana care va verifica şi urmări toate serviciile prestatorului, modul de efectuare a serviciilor, dacă tratamentele aplicate au avut efectul scontat, privind cantitatea şi calitatea prestatiei. 
         Beneficiarul va desemna o persoana care va verifica şi urmări toate serviciile prestasrului, calitatea executarii serviciilor, utilizarea dozelor si a concentraţiilor recomandate de producator, cantităţile de substanţe folosite, efectele ulterioare ale serviciilor pentru care se va incheia un process verbal de recepţie a serviciului. 
         Procesul verbal de recepţie a serviciilor/ situațiile de plată se incheie în doua exemplare, câte unul de fiecare parte, la sfarsitul fiecărui serviciu efectuat.

IX. Obligațiile prestatorului 
- sa respecte legislația în vigoare referitoare la serviciile de dezinsecție, deratizare, dezinfecție; 
- sa folosească numai personal instruit și autorizat pentru executarea lucrărilor de D.D.D. (dezinsecție, deratizare, dezinfecție); 
- sa folosească substanțe și produse avizate de Ministerul Sănătății, conform prevederilor din acest caiet de sarcini;
-  sa nu execute lucrările de D.D.D decât după ce a luat masurile necesare evitării producerii accidentelor prin intoxicare sau incendii, pe timpul lucrărilor de D.D.D; 
- sa respecte instrucțiunile legale de transport, manipulare, depozitare si folosire a substanțelor utilizate; 
- șeful echipei D.D.D. va prelucra prezentele masuri cu personalul operativ și cu delegatul beneficiarului și îl va sprijini pe acesta in timpul instruirii personalului unității beneficiare ; 
- să instruiască personalul său operativ cu instrucțiuni de lucru specifice locului de munca și activității pe care o desfășoară precum si cu prevenire la situațiile de urgenta; 
- sa aplice în mod obligatoriu avertizoare la suprafețele şi la spatiile ce au fost supuse tratamentelor cu substanțe; 
- șeful echipei D.D.D va dispune începerea tratamentelor de D.D.D. numai după ce s-a asigurat ca au fost luate toate măsurile de securitate a muncii, de asigurare a sănătății personalului prestatorului și a subunității achizitorului beneficiare a serviciilor, de securitate a animalelor și de prevenire și intervenție pentru situații de urgentă; 
- să respecte întocmai tehnologia de lucru impusă de producătorul de substanțe sau produse pentru D.D.D și de normele și instrucțiunile in vigoare. 

   X. Obligațiile achizitorului 
- să numească un delegat oficial care va reprezenta conducerea instituției beneficiare şi care va însoți echipa D.D.D pe tot timpul cât aceasta execută serviciile de combatere cu mijloace chimice; 
- delegatul în cauză va avertiza personalul agenției și locuitorii (acolo unde este cazul) de acțiunile de D.D.D ce urmează a se întreprinde; 
- delegatul va supraveghea asupra modului de prestare a serviciilor, va supraveghea zonele tratate cu substanțe chimice pe toata durata de expunere a toxinelor; 
- dozele toxice folosite la D.D.D. nu vor fi atinse de personalul beneficiarului, pe toata durata de expunere, iar sustragerea lor de către acesta in scop personal este interzisa; 
- sustragerea materialului toxic de către beneficiar se face pe riscul și totala răspundere materială și penală a acestuia; 
- personalul care lucrează în zonele unde s-au aplicat dozele toxice va fi instruit de către prestator pentru a se evita producerea de intoxicații la oameni si animale; 
- achizitorul va asigura pregătirea spatiilor: curățarea lor înainte de D.D.D., evacuarea oamenilor, a plantelor ornamentale și de apartament, a produselor alimentare necontainerizate etc; 
- achizitorul va ține spațiul tratat pe o perioada de expunere în conformitate cu recomandările producătorului, în vederea eficacității tratamentului după care asigura aerisirea corespunzătoare. 

     XI. Remedieri, răspunderi 
	 In cazul în care beneficiarul serviciilor constată că serviciile nu sunt de calitate, se vor lua următoarele masuri: 
- impunerea, în sarcina prestatorului, a pagubelor produse beneficiarului serviciului, în toate cazurile în care prestatorul nu a respectat prevederile stabilite în contract; 
- remedierea tuturor consecințelor constatate referitoare la lipsa sau nefuncționarea dotărilor pe care unitatea prestatoare o are, la lipsa eficacității tratamentelor aplicate sau soluțiilor și produselor utilizate în operațiunile de distrugere, neutralizare, combatere pentru care s-a angajat. 
           Constatarea deficiențelor se realizează de către beneficiarul serviciilor, ocazie cu care se încheie o nota constatatoare, în două exemplare, care va fi semnată de persoanele responsabile din partea beneficiarului și reprezentantul prestatorului. Prestatorul ia masurile care se impun pentru remedierea deficiențelor constatate, în cel mult 48 de ore de la semnarea notei. Remedierea deficientelor constatate se realizează pe cheltuiala prestatorului. Prestatorul va suporta toate consecințele prevăzute de lege în cazul in care acesta nu onorează contractul ce urmează a se încheia. 
             In perioada de garanție, după repetarea tratamentului, prestatorul va suporta toate cheltuielile suplimentare pentru serviciile necorespunzătoare. 

     XII. Condiții pe care trebuie sa le îndeplinească ofertanții 
- Societatea să prezinte autorizația sanitar – veterinară pentru efectuarea operațiunilor D.D.D.; 
- Societatea să prezinte avizele pentru plasarea pe piața a produselor biocide, in conformitate cu Ordinul ministrului sănătății, al ministrului mediului si pădurilor si al Autorității Naționale Sanitare Veterinare si pentru Siguranța Alimentelor nr. 10/368/11/2010 privind aprobarea procedurii de avizare a produselor biocide care sunt plasate pe piața pe teritoriul României si Ordinul ministrului sănătății al ministrului mediului si pădurilor si al Autorității Naționale Sanitare Veterinare si pentru Siguranța Alimentelor nr. 1182/12777/114/2005, ambele cu modificările si completările ulterioare; 
- Acțiunile să fie efectuate cu operatori D.D.D. specializați în domeniu; 
- Pentru dezinsecție, dezinfecție și deratizare se vor folosi substanţe avizate de Ministerul Sănătății; 
- Pentru dezinsecție si dezinfecție, substanțele folosite vor avea miros agreabil pentru a evita disconfortul persoanelor care lucrează și folosesc aceste spații; 
- Substanțele folosite trebuie să nu păteze suprafeţele cu care acestea vor veni în contact; 
- Substanțele active utilizate vor fi folosite in cantitatile si concentratiile care sa asigure eficienta deplină a acțiunilor desfășurate, concretizate prin lipsa insectelor vectoare și rozatoarelor în perioada dintre doua acțiuni consecutive.

         Acțiunile 
          Acțiunile de dezinsecție și dezinfecție se vor efectua la un interval de 3 luni și in funcție de necesitate, în raport de prezența vectorilor; 
- Acțiunile de deratizare se vor efectua la un interval de maximum 6 luni si în funcție de necesitate, în raport de prezența rozătoarelor; 
- Acțiunile se vor efectua la solicitarea scrisă (care poate fi însoţită şi de solicitarea telefonică), in cel mult 48 de ore de la data comunicării şi în prezenţa unui reprezentant al acestuia; 
- Acţiunile de urgenţă, la cerere, vor fi efectuate în maximum 48 h; 
- Preţul va fi exprimat în LEI/m.p., fără TVA. şi va include manopera şi substanţele folosite 


          

Întocmit,

Compartiment Achiziţii Publice
Trifan Florina
                  


















                                                                                                                     

CONTRACT PRESTĂRI SERVICII DE DEZINFECȚIE, DEZINSECȚIE ȘI DERATIZARE - MUNICIPIUL BRAD
 NR............/..............................

1. În temeiul art. 7 alin. 5 din Legea nr. 98/2016 privind achizițiile publice, precum și ale art. 43 alin.1, alin. 3, alin. 4 alin. 5 din Hotărârea Guvenului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, s-a incheiat prezentul contract de prestari servicii, intre:
            Autoritatea contractantă: MUNICIPIUL BRAD, cu sediul în str. INDEPENDENŢEI, nr. 2, BRAD, jud. HUNEDOARA, telefon/fax 0254612665/0254612669, cod fiscal 4374962, cont trezorerie RO 76 TREZ 24A800106202300X  - Trezoreria Brad, reprezentată prin PRIMAR - Florin CAZACU, în calitate de ACHIZITOR, pe de o parte

și

         S.C. .......................................S.R.L.,  adresa sediu .............................................,  cod fiscal ............................................., cont ..............................................................., deschis la ............................................, reprezentată prin administrator ................................................., în calitate de PRESTATOR, pe de altă parte,
2. Definiţii 
2.1 - In prezentul contract următorii termeni vor fi interpretaţi astfel:
a.	contract – reprezintă prezentul contract şi toate Anexele sale;
b.	achizitor şi prestator - părţile contractante, aşa cum sunt acestea numite în prezentul contract;
c.	pretul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d.	servicii - activităţi a căror prestare fac obiect al contractului;
e.	produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
f.	forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustiva ci enunciativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti;
g.	zi - zi calendaristica; an - 365 de zile.

3. Interpretare
3.1 In prezentul contract, cu exceptia unei prevederi contrare cuvintele la forma singular vor include forma de plural si vice versa, acolo unde acest lucru este permis de context.
3.2 Termenul “zi”sau “zile” sau orice referire la zile reprezinta zile calendaristice daca nu se specifica in mod diferit.

Clauze obligatorii
4. Obiectul principal al contractului
[bookmark: _GoBack]4.1. – Obiectul principal al contractului este  SERVICII DE DEZINFECȚIE, DEZINSECȚIE ȘI DERATIZARE - MUNICIPIUL BRAD - 2022, cu mijloace din dotarea proprie.
5. Pretul contractului
5.1.Tarifele stabilite pentru prestaţii sunt următoarele:
- dezinsecție  - ...............lei/mp
- dezinfecție   - ...............lei/mp
- deratizare    - ...............lei/mp
5.2 Valoarea maximă estimată a contractului este ...................... lei la care se adaugă TVA în valoare de .................... lei.
5.3 Valoarea serviciilor plătibile prestatorului de către achizitor, va fi în conformitate cu situaţiile de plată prezentate şi acceptate de beneficiar.

6. Durata contractului
6.1  Contractul se va derula până la data de 31.12.2022, cu posibilitatea de prelungire prin act adițional până la data de 31.03.2023.
7. Executarea contractului 
7.1 Executarea contractului intră în vigoare începând de la data semnării.
8. Documentele contractului
8.1 Documentele contractului sunt:
- note de negociere;
- oferta de preţ.
9. Obligatiile prestatorului.
         Obligatii generale.
9.1 Prestatorul  se obliga sa  presteze serviciile  la standardele impuse de lege. 
9.2  Prestatorul  se obliga sa  presteze serviciul   conform specificațiilor din caietul de sarcini . 
Modul si locul de prestare a serviciului se va stabili de catre autoritatea contractanta, in functie de necesitati.
9.3. - Prestatorul se obliga sa presteze serviciile la standardele impuse de lege. 
9.4 - Prestatorul se obliga sa despagubeasca achizitorul impotriva oricaror:
i)	reclamatii si actiuni in justitie, ce rezulta din incalcarea unor drepturi de proprietate intelectuala (brevete, nume, marci inregistrate etc.), legate de echipamentele, materialele, instalatiile sau utilajele folosite pentru sau in legatura cu produsele achizitionate, si
ii)	daune-interese, costuri, taxe si cheltuieli de orice natura, aferente, cu exceptia situatiei in care o astfel de incalcare rezulta din respectarea caietului de sarcini intocmit de catre achizitor.
9.5.Prestatorul are obligatia de a supraveghea prestarea serviciilor, de a asigura resursele umane pe toata perioada contractului .
9.6. Prestatorul are obligatia de a interveni in termen de maxim 48 ore de la primirea solicitarii de prestare a serviciului.
9.7.Prestatorul este pe deplin responsabil pentru prestarea serviciilor, si totodata este raspunzator atat de siguranta tuturor operatiunilor si metodelor de prestare utlilizate, cat si de calificarea personalului folosit pe toata durata contractului.
9.8.Operatorul este obligat să solicite obținerea autorizației A.N.R.S.C. pentru efectuarea serviciilor menționate anterior și să obțină licența în termen de maxim 90 zile de la semnarea contractului de achiziție publică.
10. Obligatiile achizitorului
10.1 Achizitorul are obligația să verifice calitatea serviciilor prestate.
10.2  Achizitorul se obliga sa plateasca pretul catre prestator in termen de 30 zile de la primirea facturii de către acesta. 
10.3  Daca achizitorul nu onoreaza facturile in termen de 14 zile de la expirarea perioadei prevazute convenite, furnizorului are dreptul de a sista prestarea serviciilor si de a beneficia de reactualizarea sumei de plata la nivelul corespunzator zilei de efectuare a platii. Imediat ce achizitorul onoreaza factura, prestatorul va relua prestarea serviciilor in cel mai scurt timp posibil.

11. Sanctiuni pentru neindeplinirea culpabila a obligatiilor 
11.1  In cazul in care, din vina sa exclusiva, furnizorul nu reuseste sa-si execute obligatiile asumate prin contract, atunci achizitorul are dreptul de a deduce din pretul contractului, ca penalitati, o suma echivalenta cu o cota procentuala de 0,15 % pe zi din pretul contractului. 
11.2  In cazul in care achizitorul nu onoreaza facturile in termen de 28 de zile de la expirarea perioadei convenite, atunci acesta are obligatia de a plati, ca penalitati, o suma echivalenta cu o cota procentuala de 0,15 % pe zi din plata neefectuata.
11.3  Nerespectarea obligatiilor asumate prin prezentul contract de catre una dintre parti, in mod culpabil si repetat, da dreptul partii lezate de a considera contractul de drept reziliat si de a pretinde plata de daune-interese.
11.4  Achizitorul isi rezerva dreptul de a renunta oricand la contract, printr-o notificare scrisa adresata furnizorului, fara nici o compensatie, daca acesta din urma da faliment, cu conditia ca aceasta anulare sa nu prejudicieze sau sa afecteze dreptul la actiune sau despagubire pentru furnizor. In acest caz, furnizorul are dreptul de a pretinde numai plata corespunzatoare pentru partea din contract îndeplinita pâna la data denuntarii unilaterale a contractului.
11.5. Achizitorul isi rezerva dreptul de a renunta oricand la contract, printr-o notificare scrisa adresata furnizorului, fara nici o compensatie, daca serviciile de dezapezire  nu mai fac obiectul sau de activitate .
Clauze specifice
13. Alte responsabilitati ale achizitorului
13.1  Achizitorul se obliga sa puna la dispozitia prestatorului  orice facilitati si/sau informatii pe care acesta le-a cerut in propunerea tehnica si pe care le considera necesare indeplinirii contractului.
14. Alte responsabilitati ale prestatorului 
14.1 - (1) Prestatorul are obligatia de a executa serviciile prevazute in contract cu profesionalismul si promtitudinea cuvenite angajamentului asumat si in conformitate cu propunerea sa tehnica.
(2) Prestatorul se obliga sa supravegheze prestarea serviciilor,  sa asigure resursele umane, materialele, instalatiile, echipamentele si orice alte asemenea, fie de natura provizorie, fie definitiva cerute de si pentru contract, in masura in care necesitatea asigurarii acestora este prevazuta in contract sau se poate deduce in mod rezonabil din contract.  
14.2 -  Prestatorul este raspunzator atat de siguranta tuturor operatiunilor si metodelor de prestare utilizate, cat si de calificarea personalului folosit pe toata durata contractului.
15. Receptie si verificari 
15.1.  Achizitorul are dreptul de a verifica modul de prestare a serviciilor de catre prestator.  Aceste verificari vor fi efectuate in conformitate cu prevederile din propunerea tehnica si din caietul de sarcini.
Achizitorul are obligatia de a notifica in scris prestatorului identitatea reprezentantilor sai imputerniciti pentru acest scop.
16. Ajustarea pretului contractului
16.1 - Pentru serviciile prestate, platile datorate de achizitor prestatorului sunt cele prezentate la art.5 din prezentul contract.
16.2 - Pretul contractului nu se actualizeaza.

17. Amendamente 
17.1 - Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, numai în cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului. Situatiile vor fi insotite de  jurnalele lunare .

18. Forta majora
18.1 - Forta majora este constatata de o autoritate competenta.
18.2 - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.
18.3 - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.
18.4 - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.
19. Solutionarea litigiilor
19.1 - Achizitorul si furnizorul vor face toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.
19.2 - Daca, dupa 15 de zile de la inceperea acestor tratative neoficiale, achizitorul si furnizorul nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze,instantele judecatoresti din Romania.

20. Limba care guverneaza contractul
20.1 - Limba care guverneaza contractul este limba romana.

21. Comunicari
21.1 - (1) Orice comunicare intre parti, referitoare la indeplinirea prezentului contract, trebuie sa fie transmisa in scris.
(2) Orice document scris trebuie inregistrat atat in momentul transmiterii cat si in momentul primirii.
21.2 - Comunicarile intre parti se pot face si prin telefon telegrama, telex, fax sau e-mail cu conditia confirmarii in scris a primirii comunicarii.
22. Legea aplicabila contractului
22.1 - Contractul va fi interpretat conform legilor din Romania.
	Partile au inteles sa incheie azi ............................ prezentul contract in doua exemplare, din care unul pentru pentru prestator si unul pentru achizitor.                                                                    
		Achizitor,                                                        Prestator,
             MUNICIPIUL BRAD                                S.C. ................................ S.R.L.
		 Primar                                                         Administrator 
	    Florin CAZACU                                                  .....................
	

                  Vizat
Serviciu Buget, Contabilitate
   Petrean Gabriela-Octavia


                    VIZA
 Control, Financiar Preventiv
  Gomoi Ana Maria Cristina


    Comp. Achizitii Publice
          Trifan Florina


Compartiment Situații de Urgență
              Trifa Ioan


                 Avizat
         Comp. Juridic
  c.j. Csernatoni Mihaela

